
[bookmark: _GoBack]Балыктардын айрым түрлөрүнө карата Евразия экономикалык бирлигинин бирдиктүү бажы тарифинин ташып кирүү бажы алымынын коюмун белгилөө жана Казакстан Республикасы тарабынан Дүйнөлүк соода уюмуна кошулуу шарты катары кабыл алынган милдеттенмелерге ылайык Евразия экономикалык бирлигинин бирдиктүү бажы тарифинин ташып кирүү бажы алымынын коюмдарына салыштырганда бир кыйла төмөн ташып кирүү бажы алымдарынын коюмдары колдонула турган товарлардын тизмегине өзгөртүүлөрдү киргизүү жана мындай алымдардын коюмдарынын өлчөмү жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге карата № 1 тиркеме) 16-пунктуна, 2015-жылдын 
16-октябрындагы Евразия экономикалык бирлигинин бажы аймагына товарларды ташып кирүүнүн жана жүгүртүүнүн айрым маселелери жөнүндө протоколдун 3-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата № 1 тиркемесинин 
4-пунктуна ылайык Евразия экономикалык комиссиясынын Кеңеши чечти:
1. ЕАЭБ ТЭИ ТН 0301 91 900 0 жана 0301 99 110 0 коддору менен классификацияланган балыктардын айрым түрлөрүнө карата Жогорку Евразия экономикалык кеңешинин 2021-жылдын 14-сентябрындагы 
№ 80 чечими менен бекитилген Евразия экономикалык бирлигинин бирдиктүү бажы тарифинин ташып кирүү бажы алымдарынын коюму ушул Чечим күчүнө кирген датадан тартып 2024-жылдын 31-декабрын кошо алганга чейин бажы наркынан 0 пайыздык өлчөмдө белгиленсин.
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин бирдиктүү бажы тарифине төмөнкүдөй өзгөртүүлөр киргизилсин:
а) ЕАЭБ ТЭИ ТН 0301 91 900 0 жана 0301 99 110 0 коддору менен позициялардагы Евразия экономикалык бирлигинин бирдиктүү бажы тарифине эскертүүсүндөгү «1С)» шилтемеси «53С)» шилтемеси менен алмаштырылсын;
б) Евразия экономикалык бирлигинин бирдиктүү бажы тарифине эскертүүлөр төмөнкү мазмундагы 53С эскертүүсү менен толукталсын:
«53С) бажы наркынын 0 (нөл) пайыз өлчөмүндө ташып кирүү бажы алымынын коюму Евразия экономикалык комиссиясынын Кеңешинин 
2022-жылдын 17-мартындагы № 29 чечими күчүнө кирген датадан тартып 
2024-жылдын 31-декабрын кошо алганга чейин колдонулат.».
3. Евразия экономикалык комиссиясынын Кеңешинин 2015-жылдын 
14-октябрындагы № 59 чечими менен бекитилген Казакстан Республикасы тарабынан Дүйнөлүк соода уюмуна кошулуу шарты катары кабыл алынган милдеттенмелерге ылайык Евразия экономикалык бирлигинин бирдиктүү бажы тарифинин ташып кирүү бажы алымынын коюмдарына салыштырганда бир кыйла төмөн ташып кирүү бажы алымынын коюмдары колдонула турган товарлардын тизмегинде жана мындай алымдардын коюмдарынын өлчөмүндө ЕАЭБ ТЭИ ТН 0301 91 900 0 жана 0301 99 110 0 коддору менен позицияларынын 3-графадагы «1» шилтемеси «13» шилтемеси менен алмаштырылсын.
4. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

